open-index/open-wikipedia-markdown huggingface dataset:
Sfânta Ana

**Sfânta Ana** (ungarsk *Szent Anna-tó*, norsk *St. Anna-sjøen*) er ein kratersjø i vulkankrateret Puciosul i Dei austlege Karaptane, nær Tușnad i naturreservatet Mohoș i Harghita fylke i Romania.

Han har eit areal på 0,22&nbsp;km² og er 7 meter på det djupaste.

## Kjelder

**Denne artikkelen bygger på «[[:en:Lake Sfânta Ana|Lake Sfânta Ana]]» frå ,  den 1. juli 2008.*
Siriusjøen

**Siriu** er ein kunstig innsjø i Romania i Buzăudalen. Bygginga av demninga starta i 1972 og Nehoiaşu vasskraftverk på 42 MW opna i 1994. 

Demninga er 122 meter høg og den nest største demninga i landet. 

## Kjelder

* *Denne artikkelen bygger på «[[:en:Lake Siriu|Lake Siriu]]» frå , den 1. juli 2008.*
Siutghiol

**Siutghiol** er ein salt lagune i Nord-Dobruja i Romania. Han har eit areal på 20&nbsp;km² og er 18 meter på det djupaste.

Om vinteren kan opp til 90 % av overflata vere dekt av is.

## Etymologi
Namnet på innsjøen kjem av det tyrkiske *Sütgöl*, som tyder «mjølkesjøen».

## Kjelder

* *Denne artikkelen bygger på «[[:en:Siutghiol Lake|Siutghiol Lake]]» frå , den 1. juli 2008.*
Snagovsjøen

**Snagovsjøen** (rumensk *Lacul Snagov*) er ein innsjø som ligg 25–30&nbsp;km frå București i Romania. Han har ei overflate på 5,75&nbsp;km².

Innsjøen er kjend for myta om at Vlad Tepes (som Bram Stoker var inspirert av då han skreiv karakteren Dracula) var gravlagd i Snagov kloster som ligg på øya midt i innsjøen. Leivningane er derimot aldri funne.

## Kjelder

* *Denne artikkelen bygger på «[[:en:Lake Snagov|Lake Snagov]]» frå , den 1. juli 2008.*
Ceauru

**Ceauru** er namnet på ein kunstig innsjø i Romania som aldri vart bygd. Arbeidet vart starta i 1965 av det kommunistiske styret og innsjøen skulle få vatn frå fire elvar. Prosjektet vart rapportert ferdigstilt, men berre den innleiande byggefasen vart gjennomført. Tre milliardar lei vart avsett og brukt på innsjøen, som visstnok skulle dekke om lag 200 km², ha ein kapasitet på 150 millionar m³, og ligge sørvest for Târgu Jiu i Gorj fylke. Ceauru var framleis teikna inn på kart i 2007.

## Historie
I 1965 starta styresmaktene i Romania arbeidet med å lage den menneskeskapte innsjøen Ceauru, ved hjelp av ei demning. Elvane Jiu, Tismana, Bistrița og Jaleș skulle fylle opp innsjøen. Dei tre sistnemnde elvane fekk endra elvefaret sitt for at dei skulle nå innsjøen. Over 2500 innbyggjarar måtte flytte frå dalen der innsjøen skulle ligge og husa deira vart øydelagde. I 1968 vart innsjøen rapportert ferdig for Nicolae Ceaușescu og byrja å dukke opp på kart.

Berre den første fasen av prosjektet vart derimot gjort ferdig. Eit dike vart bygd rundt den planlagde innsjøen. Fase to var å byggje sjølve demninga. Innsjøen skulle ha to funksjonar, ta imot flaumvatn når det var trong for det og verne gruvene i området, samt gje vatn til ein kraftstasjon som var under bygging lenger nede i dalen.

Det mislukka prosjektet vart oppdaga då ein person frå det rumenske kommunistpartiet vitja staden. Alle leiarane i byggeprosjektet vart arrestert og direktøren, kalla Dăncescu, vart dømd til døden. Etter kvart endra Ceaușescu dommen til 20 år i fengsel og sende han for å arbeide på Donau-Svartehav-kanalen, der han døydde.

Seinare vart det bygd ein innsjø lenger nede i elva for å gje vatn til kraftverket der, men i tørkeperiodar går denne innsjøen tom for vatn.

## I dag
I dag har det vokse skog i området der innsjøen ville ha vore, og på fleire kart er innsjøen framleis teikna inn.

## Kjelder

* *Denne artikkelen bygger på «[[:en:Lake Ceauru|Lake Ceauru]]» frå , den 1. juli 2008.* 
** * oppgav desse kjeldene:*
* Ovidiu Ciutescu, Aura Stoenescu, «Megaescrocherie: Lacul-fantomă de la Ceauru» («Den store svindelen. Fantomsjøen ved Ceauru») , i *[[Jurnalul Național]]*, 16. juni 2007, på rumensk

## Bakgrunnsstoff
* Kart over Gorj fylke med Ceauru teikna inn sørvest for Târgu Jiu 
* Faktisk kart frå Wikimapia
Techirghiolsjøen

**Techirghiol** er ein innsjø i Nord-Dobruja i Romania, nær byen med same namn.

## Etymologi
Namnet på innsjøen kjem frå det tyrkiske ordet *Tekirgöl*, som tyder «Tekir sin innsjø».

## Kjelder

* *Denne artikkelen bygger på «[[:en:Techirghiol Lake|Techirghiol Lake]]» frå , den 1. juli 2008.*
Vidra

**Vidra** er eit vassreservoar i Parângfjellgruppa i elva Lotru i Romania.

Det har eit areal på 12,40 km² og eit volum på opp mot 340 millionar m³.

Det tilknytte Lotru-Ciunget vasskraftverk har ein maksimal potensiell kraftproduksjon på 510 MW ved hjelp av ein høgdeskilnad på om lag 800 meter.

Demninga og vasskraftverket vart bygd mellom 1965 og 1972. Det er i dag det nest største vasskraftverket i Romania etter Jernporten

## Sjå òg
* Innsjøar i Romania

## Kjelder

* *Denne artikkelen bygger på «[[:en:Vidra Lake|Vidra Lake]]» frå , den 1. juli 2008.* 


## Bakgrunnsstoff
* http://www.dams.go.ro/ 
* http://www.costi33.lx.ro/automatizari/hidro.htm
Vidraru

**Vidraru** er ein kunstig innsjø i Romania. Han vart danna i 1965 då Vidrarudemninga vart bygd over elva Argeş.

Han ligg nedanfor Făgărașfjella. Ein landsby vart lagt under vatn då demninga vart bygd.

## Sjå òg
* Innsjøar i Romania

## Kjelder

* *Denne artikkelen bygger på «[[:en:Lake Vidraru|Lake Vidraru]]» frå , den 1. juli 2008.*
Lacul Vulturilor

**Lacul Vulturilor** (rumensk for «Ørnesjøen», òg kalla **Lacul Fără Fund**, *Den botnlause innsjøen*) er ein bresjø i Buzăufjella sørvest i Karpatane i Romania. Han ligg i ei høgd på 1420 meter over havet, og den næraste byen er Siriu.

## Namn
Namnet kjem frå ei segn skriven ned av Alexandru Vlahuță i verket hans *România pitorească*. Segna fortel at om våren kjem ørner til innsjøen for å lære ungane sine å fly, og at ved å drikke vatnet i innsjøen vert ørnene yngre.

Innsjøen vert òg kalla Den botnlause innsjøen sjølv om han ikkje er djupare enn 2,5 meter.

## Kjelder

* *Denne artikkelen bygger på «[[:en:Lacul Vulturilor|Lacul Vulturilor]]» frå , den 1. juli 2008.*
Apusenifjella

**Apusenifjella** (rumensk *Munţii Apuseni*) er ei fjellkjede i Transylvania i Romania, som høyrer til Dei vestlege Karpatane, òg kalla Occidentali på rumensk. Namnet tyder «fjella i solnedgangen», altså «fjella i vest». Den høgaste toppen er Cucurbăta Mare" på 1849 meter over havet, òg kalla Bihortoppen. Apusenifjella har om lag 400 grotter.

## Grenser
* i nord elva Barcău
* i sør elva Mureş

## Fjell

Crişfjella *(Munţii Crişului)* :
* Crişåsane (*Dealurile Crişene*), inkludert Beiuşsenkinga (*Depresiunea Beiuş*), Vadsenkinga (*Depresiunea Vad*)
* Pădurea Craiului-fjella (tyder «Skogskongen»)
* Codru-Moma-fjella (*Munţii Codru-Moma*)

Seş-Meseş-fjella *(Munţii Seş-Meseşului)*:
* Meseşfjella (*Munţii Meseşului*) 
* Seş (*Muntele Seş*)
* Şimleusenkinga (*Depresiunea Şimleu*), ofte rekna som ein del av Det transylvanske bekkenet-Podişul Someşan
* Şimleufjella (*Munţii Şimleu*), ofte rekna som ein del av Det transylvanske bekkenet-Podişul Someşan

Bihormassivet (*Masivul Bihor*):
* Bihorfjella (*Munţii Bihorului*) 
* Vlădeasafjella (*Munţii Vlădeasa*)
* Muntele Mare-fjella (tyder «Det store fjellet»), (*Munţii Muntele Mare*) 
* Gilăufjella (*Munţii Gilăului*)

Mureşfjella (*Munţii Mureşului*):
* Zarandfjella (*Munţii Zarandului*)
* Metalliferousfjella (*Munţii Metaliferi*), inkludert Trascăufjella (*Munţii Trascăului*)

## Kjelder

* *Denne artikkelen bygger på «[[:en:Apuseni Mountains|Apuseni Mountains]]» frå , den 1. juli 2008.* 


## Bakgrunnsstoff
* Apusenifjella - bilete og informasjon på tsjekkisk 
* Bilete av Apusenifjella
Bihorfjella

**Bihorfjella** (rumensk *Munţii Bihorului*) er ei fjellkjede i Romania, i Dei rumenske Vest-Karpatane. Massivet har ei lengd på 25 km frå nordvest til søraust og ei breidde på 14 km. 

Den høgaste toppen er Curcubăta Mare med ei høgd på 1849 meter over havet, og er det høgaste fjellet i Dei vestlege Karpatane. Andre høge toppar er Buteasa (1790 moh), Cârligatele (1694 moh) og Piatra Grăitoare (1658 moh).

Vlădeasa ere i vulkansk forlenging av Bihorfjella i nord og når ei høgd på opp til 1836 meter over havet. 

## Kjelder

* *Denne artikkelen bygger på «[[:en:Bihor Mountains|Bihor Mountains]]» frå , den 1. juli 2008.*
Bucegifjella

**Bucegifjella** er ei fjellkjede sentralt i Romania, sør for byen Braşov. Dei er ein del av Dei sørlege Karpatane, ei gruppe i Karpatane. 

I aust stupar Bucegifjella bratt ned mot Prahovadalen, ein populær turistdestinasjon (med mellom anna Buşteni og Sinaia). I høgda ligg Bucegiplatået der vind og regn har skapt spesielle steinformasjon som «Sfinksen» og «Babele». 

Fjella er delt inn i tre område: 
* Bucegifjella (Omul - 2505 moh)
* Leaotafjella (Leaota - 2133 moh)
* Piatra Craiului-fjella (Baciului - 2238 moh)

Branpasset går mellom Piatra Craiului og Leaota-fjella og var tidlegare markert med ein grensovergang mellom Valakia og Transylvania og vart forsvart av Branslottet.

Ein meiner at Bucegifjella var trakarane sitt heilage fjell *Kogainon* der den mytiske personen Zalmoxis budde i ei grotte



Fil:Bucegi Sfinx.jpg|Sfinksen i Bucegi
Fil:Bucegi Gondola lift.jpg|Bucegifjella sett frå ein gondolbane
Fil:Bucegi-Babele.JPG|Babele
Fil:Sinaia Omul Cross.jpg|Heltekrossen på Caraiman


## Bakgrunnsstoff
* Biletgalleri av Bucegifjella
* Kart over Bucegifjella 
* Bucegi naturpark

## Kjelder

* *Denne artikkelen bygger på «[[:en:Bucegi Mountains|Bucegi Mountains]]» frå , den 1. juli 2008.* 
 
## Fotnotar
Ceahlăumassivet

**Ceahlăumassivet** er ei av dei mest kjende fjellkjedene i Romania. Ho ligg i Dei austlege Karpatane i Neamț fylke i regionen Moldavia. Dei to største toppane er **Toaca** (1904 moh.) og **Ocolașul Mare** (1907 moh.). Ho grenser i aust til elva Bistrița og Bicazsjøen og i sør til Bicazelva.

Sør for fjellkjeda ligg byen Bicaz. I nord kan ein òg nå Ceahlău frå Durău.

Det er mange segner knytt til Ceahlăumassivet, og på grunn av dette vert det stundom kalla «Den rumenske Olympos (Ólymbos)».

## Natur

**Ceahlău nasjonalpark** vernar dyre- og plantelivet i fjellet. Nokre av artane er endemiske eller sjeldne andre stader i Romania. Inngangen til nasjonalparken er ved landsbyen Izvorul Muntelui, 12&nbsp;km nordaust for Bicaz.

## Kjelder

* *Denne artikkelen bygger på «[[:en:Ceahlău Massif|Ceahlău Massif]]» frå , den 1. juli 2008.*
Cindrelfjella

**Cindrelfjella**, **Cândrelfjella** eller **Cibinfjella** er ei fjellkjede sentralt i Romania, midt i Dei sørlege Karpatane og nordaust for Parângfjellgruppa.

Frå Det transilvanske platået med høgder mellom 200 og 400 meter over havet i nord og aust, stig Cindrelfjella brått opp gjennom djupe dalar til om lag 900 meter over havet der det ligg nokre landsbyar. Frå her stig fjellet slakt vidare opp til den høgaste toppen på 2244 meter over havet.

Sidan massivet er lett å nå er det etnografiske området Mărginimea Sibiului vorte oppretta rundt fjellet der sauehald og tømmerindustri er dei viktigaste næringane. Langs elvane Cibin og Sadu er det bygd demningar og vasskraftverk. Den eldste av desse er frå 1896. Feriestaden Păltiniș ligg halvvegs mellom landsbyane Rășinari og fjelltoppen Cindrel, med hotel, hytter og ein skibakke. Feriestaden er bygd opp rundt eit lite kloster der den rumenske filosofen Constantin Noica levde dei siste åra sine.

Den største elva som renn frå fjella er Cibin. Mellom Cindrelfjella og Det transilvanske platået dannar elva eit djup søkk kalla Sibiusenkinga, der den største byen i området ligg (Sibiu).

## Kjelder

* *Denne artikkelen bygger på «[[:en:Cindrel Mountains|Cindrel Mountains]]» frå , den 1. juli 2008.*
Codru-Moma-fjella

**Codru-Moma-fjella** (rumensk *Munţii Codru-Moma*) er ei fjellkjede i Romania. Ho er ein del av Crişfjella (rumensk *Munţii Crişului*) i Apusenifjella (rumensk *Munţii Apuseni*) i Dei vestlege Karpatane i Transilvania.

## Kjelder

* *Denne artikkelen bygger på «[[:en:Codru-Moma Mountains|Codru-Moma Mountains]]» frå , den 1. juli 2008.*
Făgărașgruppa

**Făgăraș** er ei fjellgruppe som høyrer til Dei sørlege Karpatane i Romania. Han er kalla etter det høgaste fjellkjeda i gruppa, Făgărașfjella.

## Grender
Făgăraşgruppa grensar til:
* elva Olt i vest
* Rucăr-Bran-dalen og elva Dâmbovița i aust. 

## Fjell
* Făgărașfjella (*Munţii Făgărașului*) 
* Iezerfjella (*Munţii Iezer*; tyder «Fjella med den djupe innsjøen») 
* Coziafjella (*Munţii Cozia*)

## Sjå òg
* Karpatane
* Parânggruppa
* Bucegifjella

## Bakgrunnsstoff
* http://www.carpati.org/
* http://www.alpinet.org/

## Kjelder

* *Denne artikkelen bygger på «[[:en:Făgăraş Mountains group|Făgăraş Mountains group]]» frå , den 1. juli 2008.*
Făgărașfjella

**Făgărașfjella** er den høgaste fjellkjeda i Dei sørlege Karpatane i Romania. Dei høgaste toppane er *[[Moldoveanu]]* (2544 m), *[[Negoiu]]* (2535 m), *[[Viștea Mare]]* (2527 m), *[[Lespezi]]* (2516 m), *[[Vânătoarea lui Buteanu]]* (2507 m) og *Dara* (2501 m).

Dei grensar i nord til Făgărașsenkinga, der elva Olt renn og i vest til Oltdalen (Valea Oltului). Byen Făgăraș ligg nord for fjella. Den viktigaste byen i området er Sibiu.

Ein veg kalla Transfăgărășan kryssar Făgărașfjella.

Det er mange bresjøar i fjella. Bâlea (2034 m, 46&nbsp;508 m², 11,35 m djup) er den største innsjøen. Den høgastliggande innsjøen er Hărtopul Leaotei og den djupaste er Podragu (2140 moh., 28&nbsp;550 m², 15,5 m djup). Andre innsjøar er Urlea (2170 m, 20&nbsp;150 m²) og Capra (2230 m, 18&nbsp;340 m²).

Făgărașfjella er eit populært turområde og ein skidestinasjon.

## Biletgaller

Fil:Custura Saratii - Fagaras.jpg|Făgărașfjella sett frå Negoiu
Fil:Negoiu.jpg|Negoiu (2535 moh.)


## Bakgrunnsstoff
* SummitPost-side om Făgăraș
* Biletgalleri frå sommaren
* Biletgalleri frå vinteren
* Bilete frå turar i Făgăraș
* Salvamont Victoria 
* Interaktivt kart over Făgăraș

## Kjelder

* *Denne artikkelen bygger på «[[:en:Făgăraş Mountains|Făgăraş Mountains]]» frå , den 1. juli 2008.*
Framstegspartiets Ungdom

**Framstegspartiets Ungdom** (**FpU**) er ungdomspartiet til Framstegspartiet. Simen Velle har sidan 2022 vore føremann for FpU.

## Føremenn i FpU

* 1978–1984: Peter N. Myhre 
* 1984–1987: Pål Atle Skjervengen 
* 1987–1989: Tor Mikkel Wara 
* 1989–1992: Jan Erik Fåne  
* 1992–1994: Lars Erik Grønntun 
* 1994–1995: Ulf Leirstein 
* 1995–1996: Klaus Jacobsen
* 1996–1996: Anders Anundsen 
* 1996–1998: Reidar Helliesen
* 1998–1999: Anders Anundsen
* 1999–2002: Bård Hoksrud
* 2002–2008: Trond Birkedal
* 2008–2012: Ove André Vanebo
* 2012–2014: Himanshu Gulati
* 2014–2016: Atle Simonsen
* 2016–2020: Bjørn-Kristian Svendsrud
* 2020–2022: Andreas Simon Brännström
* 2022–d.d : Simen Velle

## Generalsekretærar i FpU
* 1984–1986: Hans Andreas Limi 
* 1986–1989: Per Arne Olsen
* 1989–1992: Ellen Margrethe Wibe  
* 1992–1994: Jøran Ledal
* 1994–1995: Frode Gjesdal 
* 1995–1998: Ingen 
* 1998–1999: Tony Caffrey 
* 1999–2000: Ingen
* 2001–2001: Tor Espen Simonsen 
* 2001–2004: Kai-Morten Terning 
* 2004–2006: Roy Steffensen 
* 2006–2007: Ole Kristoffer Tveiten 
* 2007–2008: Arne-Petter Lorentzen
* 2008–2011: Odd Andreas Østtveit
* 2011–2014: Espen Teigen
* 2014–2017: André Bråthen
* 2017–2019: Tonje Lavik
* 2019–d.d : Ola Buvik Skedsmo

## Fotnotar

## Kjelder

* *Denne artikkelen bygger på «[[:nb:Fremskrittspartiets Ungdom|Fremskrittspartiets Ungdom]]» frå , den 1. juli 2008 og den 14. mai 2019.*


## Bakgrunnsstoff
*
Gutâifjella

**Gutâifjella** er ei fjellkjede i dei indre austlege Karpatane i Maramureş fylke i Romania.

Den høgaste toppe er Gutâi på 1443 meter over havet. I dei nordlege Gutâifjella ligg vulkankjeda *Creasta Cocoşului* («Hanekammen»).

## Kjelder

* *Denne artikkelen bygger på «[[:en:Gutâi Mountains|Gutâi Mountains]]» frå , den 1. juli 2008.*
Leaotăfjella

**Leaotafjella** er ei fjellkjede sentralt i Romania, nord for byen Târgovişte. Dei er ein del av Dei sørlege Karpatane og grensar til Bucegifjella i aust og Piatra Craiului i vest. 

Den 2133 meter høge pyramideforma fjelltoppen Leaota er dekt av tett furuskog og her finn ein mykje urørt natur, ville dyr og enkelte sauegjetarar. 

## Kjelder

* *Denne artikkelen bygger på «[[:en:Leaota Mountains|Leaota Mountains]]» frå , den 1. juli 2008.*
Măcinfjella

**Măcinfjella** (rumensk *Munţii Măcin*) er ei fjellkjede i Tulcea fylke i Dobruja i Romania. Ho er ein del av Nord-Dobruja-massivet og ligg mellom Donau i nord og vest, elva Taiţa og *Culmea Niculiţelului* i aust og Casimceaplatået i sør. Sett frå Donau ser dei ut som eit fjellområde, men er eigentleg berre låge åsar.

Măcinfjella er av dei eldste fjella i Romania og vart danna i andre del av paleozoikum, i kol- og permtida. Den dominerande bergarten er granitt. Erosjon, særleg på grunn av temperaturskilnadar, har skapt bratte fjellsider.

Fjella er delt inn i *Culmea Măcinului* (den sørlege delen) og *Culmea Pricopanului* (den nordlege delen). Det høgaste punktet er *Ţuţuiatu* (òg kalla *Greci*) som har ei høgd på 467 meter over havet. Andre toppar er *Priopcea* (410 m) og *Muntele lui Iacob* (Jakobfjellet - 341 m).

## Kjelder

* *Denne artikkelen bygger på «[[:en:Măcin Mountains|Măcin Mountains]]» frå , den 1. juli 2008.*
Pădurea Craiului-fjella

**Pădurea Craiului-fjella** er ei fjellkjede i den nordvestlege delen av Apusenifjella i Karpatane, mellom Vad-Borod-senkinga og Beiuş-senkinga i Romania. Dealurile Vestice (Vesticeåsane) ligg vest for desse fjella og Vlădeasafjella ligg i aust. Den høgaste toppen i Pădurea Craiului er Hodrâncuşa på 1027 meter over havet. Namnet *Pădurea Craiului* tyder bokstavleg «Skogskongen».

Fjella dekkjer eit areal på 1150 km² og ligg sentralt i den austlege delen av Bihor fylke, og utgjer 15,2 % av fylkesarealet. Dei er òg det nærastliggande fjellområdet til Oradea (som ligg 35 km bort frå Vârciorog og 60 km frå Şuncuiuş).

## Bakgrunnsstoff
* suncuius.ro - Suncuius: Bilete og anna informasjon 

## Kjelder

* *Denne artikkelen bygger på «[[:en:Pădurea Craiului Mountains|Pădurea Craiului Mountains]]» frå , den 1. juli 2008.*
Parângfjella

**Parângfjella** er ei fjellkjede i Romania som høyrer til Parânggruppa i Dei sørlege Karpatane. Den høgaste toppen er Parângu Mare på 2519 meter over havet.

## Kjelder

* *Denne artikkelen bygger på «[[:en:Parâng Mountains|Parâng Mountains]]» frå ,  den 1. juli 2008.*
Parânggruppa

**Parânggruppa** er ei fjellgruppe i Dei sørlege Karpatane. Ho er kalla opp etter dei høgaste fjella i gruppa, Parângfjella.

Parânggruppa grensar til elva Olt i aust og til elva Jiu i vest.

## Fjell
* Parângfjella (*Munţii Parâng*) 
* Şureanufjella (*Munţii Şureanu*/*M. Sebeşului*) 
* Cindrelfjella (*Munţii Cindrel*/*M. Cibinului*) 
* Lotrufjella (*Munţii Lotrului*; tyder «Tjuvfjella») 
* Căpăţânăfjella (*Munţii Căpăţânii*; tyder «Hovudfjellet» eller «Skallefjellet»)

## Sjå òg
* Karpatane
* Retezat-Godeanu-gruppa
* Făgăraşgruppa
* Parângu Mare
* Rânca

## Bakgrunnsstoff
* Kart over Parâng og andre fjellkjeder i Dei transilvanske Alpane
* http://www.carpati.org/
* http://www.alpinet.org/
Piatra Craiului-fjella

**Piatra Craiului-fjella** er ei fjellkjede i Dei sørlege Karpatane i Romania. På rumensk tyder *Piatra Craiului* 'Bergkongen'. Fjella er forma som ein smal og sagliknande rygg med ei lengd på 25 km. Den høgaste toppen er Vârful La Om på 2238 meter over havet.

Det tar to dagar å krysse ryggen frå nord til sør til fots. Ein kan starte ved anten Plaiul Foii i nordvest eller Curmătura i nordaust. Stien er forholdsvis utrygg langs dei smale delane av ryggen. Turen ned på sørsida går gjennom eit karstlandskap med djup kløfter og bratte fjellsider med vatn som trengjer ut gjennom ei rekke grotter. 

## Geografi

Massivet grenser i vest til Dâmbovițadalen med Păpușa-massivet på andre sida. I nordvest renn elva Bârsa og Curmătura Foii med Făgărașfjella på andre sida og i aust ligg fjella Bucegi og Leaota på andre sida av Bran-Rucăr-passet. I sør møter dalane til elvane Dâmbovița og Dambovicioara kvarandre i Podul Damboviţei-senkinga.

## Naturvern

Heile kjeda er ein del av *Parcul Naţional Piatra Craiului* (*Piatra Craiului nasjonalpark*).

Området vart første gong verna i 1938 då eit 4,4 km² vart erklært eit naturreservat. Dette vart seinare utvida til 148 km². 

I nasjonalparken finn ein om lag 300 artar sopp, 220 artar lav, 100 forskjellige typar mose, 1100 overordna planter (ein tredjedel av alle planteartane i Romania), 50 av desse er endemiske for Karpatane og to er endemiske for Piatra Craiului.

Det er òg to endemiske edderkoppartar, 270 sommarfuglartar, amfibium og reptilar, 110 fugleartar (50 står på lista til Bernkonvensjonen og seks på lista til Bonnkonvensjonen), 17 flaggermusartar, gemse og andre planteetarar, samt rovdyr som ulv, brunbjørn og gaupe.

## Tilgang
Zărnești er den næraste byen om ein skal vitje nasjonalparken eller den nordlege delen av massivet. Byen ligg 28 km frå byen Brașov langs veg eller jernbane. Frå Zărnești går det ein 11 km lang veg til fjellhytta Plaiul Foii, som er eit flott utgangspunkt for turar langs ryggen. 

## Bakgrunnsstoff
* Heimesida til parken
* Summit-Post si skildring av forskjellige ruter 
* Wikimapia

## Kjelder

* *Denne artikkelen bygger på «[[:en:Piatra Craiului Mountains|Piatra Craiului Mountains]]» frå , den 1. juli 2008.*
Retezatfjella

**Retezatfjella** er ein av dei høgaste fjellkjedene i Romania og ein del av Dei sørlege Karpatane. Den høgaste toppen er Peleaga (Vârful Peleaga) med ei høgd på 2509 meter over havet. Andre høge toppar er Păpușa (Varful Păpușa) og Retezat (Vârful Retezat).

Retezatfjella har mange bresjøar, inkludert den største bresjøen i Romanai, Bucura (lacul Bucura), som dekkjer 8,9 ha og ligg 2030 meter over havet. Området inneheld òg Retezat nasjonalpark, den første nasjonalparken i Romania.

## Bakgrunnsstoff
* Retezat på '''SummitPost'''
* Retezat nasjonalpark
* Kart over Retezat
* Jiudalen
* Retezat - bilete og informasjon på tsjekkisk 

## Kjelder

* *Denne artikkelen bygger på «[[:en:Retezat Mountains|Retezat Mountains]]» frå , den 1. juli 2008.*
Retezat-Godeanu-fjella

**Retezat-Godeanu-fjella** er ei fjellgruppe i Dei sørlege Karpatane i Romania. Gruppa er kalla opp etter dei høgaste fjella i gruppa, Retezatfjella.

Retezat-Godeanu-fjella grensar til elva Jiu i aust, Timiș-Cerna-kløfta (elvane Cerna og Timiș) og til elva Bistra og Hațegsenkinga i nord.

## Fjell
* Retezatfjella (*Munţii Retezat*) 
* Godeanufjella (*Munţii Godeanu*) 
* Vâlcanfjella (*Munţii Vâlcan*) 
* Mehedințifjella (*Munţii Mehendinți*) 
* Cernafjella (*Munţii Cernei*) 
* Țarcufjella (*Munţii Ţarcu*)

## Sjå òg
* Karpatane
* Parânggruppa

## Kjelder

* *Denne artikkelen bygger på «[[:en:Retezat-Godeanu Mountains group|Retezat-Godeanu Mountains group]]» frå , den 1. juli 2008.* 
 

## Bakgrunnsstoff
* http://www.alpinet.org/
Rodnafjella

**Rodnafjella** (*Munţii Rodnei*) er ei fjellkjede i Dei austlege Karpatane nord i Romania. Namnet kjem frå den nærligganden landsbyen Rodna Veche.

Rodnafjella er ein av dei lengste samanhengande fjellryggane i Romania med ei lengd på over 50 km frå vest til aust. Dei to høgaste toppane er Pietrosul Rodnei og Ineu med 2303 og 2279 meter over havet. 

Fjella vert nytta til fotturar om sommaren og skisport om vinteren og er kjend for å ha snø til langt ut på sommaren. 

Sjølv om ryggen i seg sjølv ikkje er vanskeleg å forsere, er lengda og mangelen på drikkevatn langs ruta ei utfordring. Ein tur langs heile ryggen tar mellom tre og fem dagar. 

Massivet har nokre grotter, mellom anna Izvorul Tăuşoarelor, den djupaste grotta i Romania med 479 meter under jordoverflata og den 242 meter djupe Jgheabul lui Zalion.

## Plassering

Rodnafjella ligg i regionen Maramureş nord i Romania, nær grensa til Ukraina. I nord ligg byen Borşa og landsbyen Moisei. I vest endar massivet i Setref-passet (817 m); og i aust til Prisloppasset (1416 m) og Rotundapasset (1271 m). I sør ligg landsbyane Rodna Veche, Şanţ, Maieru og Anieş, i tillegg til elva Someşul Mare som har kjelda si i Rodnafjella. 

Hovudryggen langs Rodnafjella dannar ei naturleg grense mellom Bistriţa-Năsăud og Maramureş.

## Naturreservat

Rodnafjella er ein del av *Rodna nasjonalpark og biosfærereservat*. Parken utgjer 567 km² i Dei austlege Karpatane og her finn ein dyr som brunbjørn, gaupe, ulv, tiur og ørn.

## Bakgrunnsstoff
* Rodna - bilete og informasjon på tsjekkisk 

## Kjelder

* *Denne artikkelen bygger på «[[:en:Rodna Mountains|Rodna Mountains]]» frå , den 1. juli 2008.*
Dei sørlege Karpatane

**Dei sørlege Karpatane** (rumensk *Carpaţii Meridionali*), òg kalla **Dei transilvanske Alpane**, er ei fjellkjede mellom sentrale og sørlege område i Romania på eine sida og Serbia på den andre Dei dekkjer delane av Karpatane som ligg mellom elvane Prahova i aust og Timiș og Cerna i vest. I sør grensar dei til Balkanfjella i Serbia.

## Fjelltoppar

Dei sørlege Karpatane er den nest høgaste fjellgruppa i Karpatane etter Tatrafjella med høgder på over 2500 meter over havet. Sjølv om dei er langt lågare enn Alpane er landskapet alpint. Den alpine utsjånaden og at fjella er lett tilgjengeleg har gjort dei til populære turistdestinasjonar.

Dei høgaste toppane er: 
* Moldoveanu, 2544 moh. - Făgărașfjella
* Negoiu, 2535 moh. - Făgărașfjella
* Parângu Mare, 2519 moh. - Parângfjella
* Peleaga, 2509 moh. - Retezatfjella
* Omu 2507 moh. - Bucegifjella

Trass i desse høgdene er dei lettaste fjellovergangane i Karpatane i Romania langs elvane som kryssar fjellkjeda (Olt) eller langs dei vide dalane (langs elvane Prahova og Jiu).

## Fjellkjeder

Frå aust til vest finn er fjellkjeda delt inn i fire fjellgrupper som er skild frå kvarandre av forskjellige elvedalar. 
* Bucegigruppa - mellom elvane Prahova og Dâmboviţa.
** Bucegifjella (*Munții Bucegi*) 
** Leaotăfjella (*Munții Leaotă*) 
* Făgărașgruppa - mellom elvane Dâmboviţa og Olt.
** Făgărașfjella (*Munții Făgărașului*) 
** Iezerfjella (*Munții Iezer*) 
** Piatra Craiului-fjella 
** Coziafjella (*Munții Cozia*) 
* Parânggruppa - mellom Olt og Jiu.
** Parângfjella (*Munții Parâng*) 
** Șureanufjella (*Munții Șureanu*/*M. Sebeșului*) 
** Cindrelfjella (*Munții Cindrel*/*M. Cibinului*) 
** Lotrufjella (*Munții Lotrului*) 
** Căpățânăfjella (*Munții Căpățânii*) 
* Retezat-Godeanu-fjella - mellom elva Jiu og elvane Timiș og Cerna.
** Retezatfjella (*Munții Retezat*) 
** Godeanufjella (*Munții Godeanu*) 
** Vâlcanfjella (*Munții Vâlcan*) 
** Mehedințifjella (*Munții Mehendinți*) 
** Cernafjella (*Munții Cernei*) 
** Țarcufjella (*Munții Țarcu*).

Dei første to gruppene er brattast på nordsida og dei to siste er brattast på sørsida.

## Kjelder

* *Denne artikkelen bygger på «[[:en:Southern Carpathians|Southern Carpathians]]» frå , den 1. juli 2008.* 
*** oppgav desse kjeldene:*

## Sjå òg
* Karpatane
* Prahovadalen, i aust
* Jernporten, i sørvest
Țarcufjella

**Țarcufjella** er ei fjellkjede sørvest i Romania heilt vest i Dei sørlege Karpatane. Dei ligg mellom Bistradalen i nord, elva Timiș i aust, Godeanufjella i sør og Râul Mare-dalen i vest. 

## Geologi
Dei fleste bergartane i fjellkjeda er krystallinske i tillegg til eit par område med sedimentære bergartar. Kalkstein finn ein berre enkelte stader. Erosjon har danna fleire markante platå, som Borăscu. Under siste istid var det isbrear i fjella, som har danna fleire bresjøar, som Bistra.

## Klima
Sidan fjellkjeda er open mot vest fell det ganske store nedbørsmengder i Țarcufjella. Stundom kan det kome snø over 1500 meter over havet til alle tider av året og snødekket ligg vanlegvis frå oktober eller november til juni eller juli på dei høgaste toppane. 

## Viktigaste toppar
* *Vârful Țarcu*, 2291 meter over havet, har ein vêrstasjon på toppen.
* *Vârful Pietrei*, 2292 moh., dominerer over Bistrasjøen.
* *Vârful Căleanu*, 2290 moh.
* *[[Muntele Mic]]*, 1802 moh., har eit skisenter.
* *Măgura Marga*, 1503 moh., stig over landsbyen Marga.
* *Vârful Cuntu*, 1441 moh., har ein vêrstasjon

## Bakgrunnsstoff
Trascăufjella

**Trascăufjella** er ei fjellkjede i Apusenifjella vest i Karpatane i Romania. Trascăufjella er delt av Arieşdalen. Det høgaste fjellet i kjeda er Dâmbău på 1369 meter over havet. 

## Toppar
* Dâmbău, 1369 m
* Vârful Ugerului, 1285 m
* Ardaşcheia, 1250 m
* Vârful Piatra Ceţii, 1233 m
* Măgulicea, 1128 m
* Piatra Secuiului, 1128 m
* Piatra Craivei, 1078 m

## Kjelder

* *Denne artikkelen bygger på «[[:en:Trascău Mountains|Trascău Mountains]]» frå , den 1. juli 2008.*
Einar Lundeby

**[[Einar Lundeby]]** () var ein norsk språkforskar frå Østfold. Lundeby blei cand.philol. i 1940, og dr.philos. i 1966 med avhandlinga *Overbestemt substantiv i norsk og de andre nordiske språk*. Frå 1976 til 1978 var han dekanus ved Det historiske-filosofiske fakultet, og frå 1980 til 1987 var han medlem av Norsk språkråd. Lundeby voks opp i Hobøl, og har skrive om hobøldialekta i *Hobølboka II* frå 1994. Han har også skrive boka *Østfoldmål* frå 1995, som handlar om dialekter i Østfold. 

## Litteratur
* Lundeby, Einar, *Østfoldmål*, Gressvik : Østfold mållag, 1995. ISBN 82-993615-0-8
Vršacfjella

**Vršacfjella** (serbisk: *Vršačke planine*, Вршачке планине rumensk:* Munţii Vârşeţ*), òg kalla **Vršacåsen** (serbisk *Vršački breg*, Вршачки брег; rumensk *Dealurile Vârşeţului*), er ei fjellkjede nær Vršac (rumensk Vârşeţ) i provinsen Vojvodina i Serbia og delvis i Romania. Dei er eit sjølvstendig og utprega massiv, 19 km langt og dekkjer eit område på 170 km², der 122 km² ligg i Serbia og 48 km² ligg i Romania. Vršacfjella er forma som ein boge, der dei høgaste fjella ligg i midten og åsar strekkjer seg mot sør og nord. 

## Toppar
Vršacfjella har fire større toppar: 
* Vršactårnet (Vršačka kula) - 399 m 
* Revehovudet (Lisičija glava) - med tre toppar:
** Vršactoppen (Vršački vrh) - 590 m
** Guduricatoppen (Gudurički vrh), som er den høgaste toppen i Vojvodina, med 641 meter over havet. 
** Nedre Vršišor (Donji Vršišor) - 463 m

Mellom dei ligg store kløfter, som Turska glava, Đakov vrh og Kamenarica som er populær hos fjellklatrarar. 

## Dyreliv
Det er registrert 120 fugleartar i fjella, eit av dei rikaste fugleområda i Vojvodina og heile Serbia. Andre dyr er grå- og raudrev, hjort, villsvin og ulv. 

## Kultur
Dei viktigaste kulturmonumenta i fjella er Vršactårnet frå 1400-talet og Mesić kloster, som i følgje dokument frå 1700-talet vart bygd på 1400-talet, medan det tradisjonelt vert rekna som bygd i 1225.

## Sjå òg
* Vršac 

## Bakgrunnsstoff
* Vršacfjella 
* Sjeldne fuglar i Vršacfjella

## Kjelder

* *Denne artikkelen bygger på «[[:en:Vršac Mountains|Vršac Mountains]]» frå , den 1. juli 2008.*
Fjell i Romania

Dette er ei liste over nokre av **fjella i [[Romania]]**. Det er 12 fjelltoppar over 2500 meter over havet i Romania.

## Kjelder

* *Denne artikkelen bygger på «[[:en:List of mountains in Romania|List of mountains in Romania]]» frå , den 1. juli 2008.* 
** * oppgav desse kjeldene:*
* Anuarul 2004 al Institutului Național de Statistică
Baiufjella

**Baiufjella** (rumensk *Muntii / Muntele Baiu / Baiul / Bauilui*) er ei fjellkjede sentralt i Romania. Dei er ein del av Dei austlege Karpatane og dekkjer eit område på om lag 300 km². 

Høgda er i snitt 1110 meter over havet, medan den største toppen, Neamţu, er på 1923 meter over havet. Fjella grensar til Azugadalen i nord, Doftanadalen i sør, Posadakløfta i sør og Prahovadalen i vest. 

## Kjelder

* *Denne artikkelen bygger på «[[:en:Baiu Mountains|Baiu Mountains]]» frå , den 1. juli 2008.* 
 

## Bakgrunnsstoff
* Baiufjella på tourist-informator.info
Caraiman

**Caraimantoppen** er eit fjell i Romania som ligg i Bucegifjella i Dei sørlege Karpatane. Det har ei høgd på 2384 meter over havet. Den næraste byen er Bușteni.

## Heltemonumentet
På toppen av fjellet står Helterkrossen, eit minnesmerke frå den første verdskrigen. Det vart reist mellom 1926 og 1928 etter initiativ frå dronning Maria av Romania. Byggmateriale vart frakta til toppen av ein kabelbane og av oksevogner. Monumentet er 29,5 meter over havet og armane er 14 meter breie.

Krossen lyser om natta. Fram til 1939 fekk lysa straum frå ein elektrisk generator ved monumentet og bestod av 120 lyspærer. Frå 1939 vart monumentet knytt til det nasjonale elektriske nettverket og består i dag av 300 lyspærer som kvar er på 500 W.

## Kjelder

* *Denne artikkelen bygger på «[[:en:Caraiman Peak|Caraiman Peak]]» frå , den 1. juli 2008.* 
** * oppgav desse kjeldene:*
* Răzvan Bunea, Marius Nica, ''Praise to the Lord at over 2200 meters'' , Evenimentul Zilei, 4. september 2007
Oghuz-tyrkarar

**Oghuz-tyrkarar** vert rekna som ei av hovudgreinene av dei tyrkiske folkeslaga i historia.

Oghuz-tyrkarane er forfedrane til dagens *[[vestlege tyrkarar]]* som tel meir enn 100 millionar menneske og er busett i områda i Vest-Asia og Aust-Europa. Desse inkluderer *aserbajdsjanarar* (eller *aseriar*) i Aserbajdsjan og Iran, *tyrkarane* i Tyrkia og Kypros, *Balkan-tyrkarane* på Balkan-halvøya (Hellas, Bulgaria og tidlegare Jugoslavia), *[[turkmenarar|turkmenarane]]* i Turkmenistan, nordaustlege Iran og nordvestlege Afghanistan, *[[qasgai]]* og *[[Khorasan|khorasanar]]-tyrkarane* i Iran, i tillegg til *gauguz (gokoguz)-tyrkarane* i Moldova.

Under tyrkisk massemigrasjon på 800- til 1100-talet var oghuzane av tyrkarane i Sentral-Asia som migrerte mot Vest-Asia og Aust-Europa via Transoksiana. Frå 400-talet var oghuzane grunnleggarar og herskarar av fleire viktige tyrkiske kongedøme og imperium, dei mest kjente er goktyrkarane, seldsjukkane, safavidane og osmanarane.

Sjølv om dei òg slo seg ned og danna byer, førte den nomadiske livsstilen deira til ein kjempande innstilling, sans for leiarskap, vane for å flytte på seg, dugleik som ryttarar og ei uvanleg evne som bogeskyttarar på hesteryggen. Frå tidlege tider i historia deira vart dei anerkjend for moralske dydar som uthald, lojalitet, sjølvdisiplin og framsyn.

I seinare hundreår tilpassa dei seg og innførte sine eigne tradisjonar og institusjonar til den islamske verda og steig fram som byggjarar av imperium med ein konstruktiv sans for statsvitskap som gjorde eit positivt bidrag til historia då dei enorme regionane dei styrte utvikla seg i nye fasar av sosial, økonomisk, religiøs og intellektuell utvikling.

## Kjelder

* *Denne artikkelen bygger på «[[:nb:Oghuz-tyrkere|Oghuz-tyrkere]]» frå , den 1. juli 2008.*
Osman I av Det osmanske riket

**Osman I** () var leiaren for dei osmanske tyrkarane og grunnleggjaren av dynastiet som oppretta og styrte Det osmanske riket. Riket, som er kalla opp etter han, var ei verdsmakt i over sekshundre år.

Osman arva tittelen som *[[bey]]* (landsbyhøvding) for Söğüt i Anatolia etter far sin. I 1299 erklærte han sitt vesle rike sjølvstendig frå seldsjukkane. Dei mongolske invasjonane hadde pressa muslimar vestover mot Osman sitt fyrstedøme, ein maktbase som Osman var rask til å konsolidere. Då Austromarriket vart svekka var Det osmanske riket raskt på pletten og tok over områda deira.

## Kjelder

* *Denne artikkelen bygger på «[[:en:Osman I|Osman I]]» frå ,  den 1. juli 2008.*
Frihetens regn

***Frihetens regn*** (originaltittel: *The Shawshank Redemption*) er ein amerikansk dramafilm frå 1994, skriven og regissert av Frank Darabont og basert på novellen *[[Rita Hayworth and Shawshank Redemption]]* av Stephen King. Hovudrollene blir spela av Tim Robbins (Andy Dufresne) og Morgan Freeman (Ellis Redding).

Filmen skildrar hovudsakleg Andy sitt liv i fengsel etter at han er dømd for mordet på kona si og elskaren hennar, trass i at han hevdar å vere uskuldig. 

## Om filmen
*Frihetens regn* er røysta fram til ein av tidenes beste filmar i fleire avrøystingar, blant anna på Internet Movie Database. Per januar 2009 ligg han på 1-plass med karakteren 9,2 (av 10) med om lag 400 000 røyster. Likevel syns mange kritikarar at han er veldig overvurdert. 

Filmen var nominert til heile sju Oscar, blant andre Morgan Freeman for beste mannlege hovudrolle, men vann ingen.

## Rolleliste
* Tim Robbins: Andy Dufresne 
* Morgan Freeman: Ellis Boyd "Red" Redding 
* Bob Gunton: Warden Samuel Norton
* William Sadler: Heywood
* Clancy Brown: Captain Byron Hadley
* Gil Bellows: Tommy Williams
* Mark Rolston: Bogs Diamond 
* James Whitmore: Brooks Hatlen
* Jeffrey DeMunn: District Attorney (1946)

## Fotnotar




## Bakgrunnsstoff

* Filmmanuskriptet – varierer noko frå den endelege versjonen
* Frihetens regn  hos Arts & Faith Top100 Spiritually Significant Films -liste
* Filmmelding frå *[[The Washington Post]]*
* Filmmelding frå PrisonFlicks.com
Diwan

**Diwan** eller **Divan** (persisk دیوان; osmansk tyrkisk *Dîwân* eller *Dîwân-i-Humâjûn Kalemi*) var riksrådet i fleire muslimske statar, hovudsakleg i Det osmanske riket. Omgrepet oppstod under Umar ibn al-Khattab sitt kalifat, då han innførte det same systemet i det muslimske riket sin administrasjon som hadde vorte nytta i sassanidiske riket, som osmanarane hadde sigra over. 

Den osmanske divanen fungerte som ei slags regjering for riket og bestod av vesirar, juristar, teologar og andre høgtståande personar, som øvstkommanderande for janitsjarane og riksadmiralen. Rådet vart styrt av sultanen, men frå 1500-talet av storvesiren. 

## Kjelder

* *Denne artikkelen bygger på «[[:sv:Divan (riksråd)|Divan (riksråd)]]» frå , den 2. juli 2008.*
Vesir

**Vesir** (òg kjent som *visir*) er ein historisk tittel brukt for høgtståande politiske personar i Midtausten som fungerte som rådgjevarar til kalif, emir, kongen, keisar eller ein sultan. Ordet vert skrive i mange former (*wazir*, *wazara*, *vichir*, *vicira*) og den europeiske varianten vart introdusert av Det osmanske riket.
Visir

**Visir** (frå fransk, avleidd frå gammalfransk *vis*, 'ansikt') er ei form for ansiktsvern som ofte er montert på hjelmar. Visir er kjende frå  rustningar frå mellomalderen i form av hjelmgitter, og frå nyare tid der det kan vera av plast. Moderne visir kan vera opptakbare eller fastmonterte på hjelmar, eller berast direkte på hovudet.

Honnørhelsing til hovudet symboliserer opninga av eit visir. 

## Galleri

Helm DSC02155.JPG|Mellomalderhjelm med  visir.
Hjälm - Livrustkammaren - 77131.tif|Maskevisir frå 1540.
Hjälm, Erik XIV - Livrustkammaren - 76402.tif|Visir frå 1564.
Hjälm - Livrustkammaren - 51458.tif|Visir frå ca. 1620.




Speedglas.jpg|Sveisemaske med fast visir
Chainsaw helmet.jpg|Vernehjelm for skogsarbeiar med visir
Pinlock Visor 02.JPG|Motorsykkelhjelm med nedfelt visir
Maxim Afinogenov.jpg|Maxim Afinogenov med ishockeyhjelm med visir


## Kjelder

**Denne artikkelen bygger på «[[:sv:Visir|Visir]]» frå ,  den 23. januar 2022.*
Storvesir

**Storvesir**, Sadr-ı Azam (Sadrazam) eller Serdar-ı Ekrem (på osmansk-tyrkisk صدر اعظم eller وزیر اعظم), opphavleg frå det persiske ordet «vesir» (وزير), var den øvste ministeren til sultanen i Det osmanske riket og hadde absolutt fullmakt. Han kunne i prinsippet berre avsettast av sultanen sjølv. Han var den øvste leiaren og kunne kalle inn alle dei andre vesirane til møte. Denne samlinga vart kalla «Kubbealtı viziers» (*vesirar av (under) domen*) som viste til arkitekturen ved møteplassen deira i Topkapıpalasset. Offiserane hans heldt til ved Den høge porten.

**Storvesir**, ***Vazīr-e Azam***, er òg den offisielle urdutittelen til den pakistanske statsministeren (minstrane vert kalla vesirar).

## Kjelder

* *Denne artikkelen bygger på «[[:en:Grand Vizier|Grand Vizier]]» frå , den 2. juli 2008.*
Dagfinn Høybråten

**Dagfinn Høybråten** () er ein norsk embetsmann og politikar som frå 2004 til 2011 leidde Kristeleg Folkeparti. Han var vald inn på Stortinget for perioden 2009-2013 på Rogalandsbenken. Han hadde ulike statsrådpostar i begge Bondevik-regjeringane frå 1997 til 2000 og frå 2001 til 2005.

## Tidleg karriere
Høybråten byrja si politiske karriere i 1979 då han vart leiar for KrFU, eit verv han hadde fram til 1982. Han var i perioden 1983-86 personleg rådgjevar for dåverande kyrkje- og undervisningsminister Kjell Magne Bondevik. Han var etter det statssekretær i Finansdepartementet i 1989-90.

## Statsråd
Arbeids- og sosialminister i Kjell Magne Bondevik si andre regjering sidan 18. juni 2004, statsråd i Helsedepartementet (helsesaker) frå 19. oktober 2001. Også i Kjell Magne Bondeviks 1. regjering statsråd i Helsedepartementet (helsesaker). Høybråten er mest kjend for å ha skjerpa røykjelova, ved å forby all røyking innandørs på restaurantar og utestadar.

I 2004 opna Slottet for at statsrådar etter 4 års tenestetid vart tildelt St. Olavs Orden. Dagfinn Høybråten vart då kommandør av St. Olavs Orden.

## Privatliv
Høybråten er gift og har fire born. Han er busett på Nesodden der han er med i den lokale meinigheita i Misjonsforbundet. Han er son av politikar Per Høybråten (1932-90).

Han har utdanning frå mellom anna Kristelig Gymnasium, og det var denne klassa han hadde med seg då han var gjest i *[[Den store klassefesten]]* i 2005.

## Utdanning
* Kristelig Gymnasium
* Cand. polit. ved Universitetet i Oslo 1984 med statsvitskap og offentleg rett. 
* Eitt års samfunnsvitskapelege studium ved Luther College, USA.

## Yrkeserfaring
* Personleg sekretær for stortingsrepresentantane Lars Korvald 1978-81 og Kjell Magne Bondevik 1978-83. 
* Personleg sekretær for kyrkje- og undervisningsminister Kjell Magne Bondevik 1983-86. 
* Spesialkonsulent, seinare stabssjef i Kommunenes Sentralforbund 1986-89. 
* Statssekretær i Finansdepartementet 1989-90. 
* Direktør i Kommunenes Sentralforbund 1990-93. 
* Rådmann i Oppegård kommune 1994-97. 
* Trygdedirektør, Rikstrygdeverket 1997.

## Verv
* Medlem av Kristeleg Folkepartis sentralstyre 1979-82 og 1983-97. 
* Statsråd i Sosial- og helsedepartementet (helsesaker) frå 17. oktober 1997. 
* Ei rekkje statlege, kommunale/fylkeskommunale og organisasjonsmessige verv. 
* Statsråd i Sosial- og helsedepartementet (helsesaker) frå 19. oktober 2001 til 31. desember 2001 
* Statsråd Helsedepartementet 1. januar 2002 -18. juni 2004 
* Statsråd Arbeids- og sosialdepartementet 18. juni 2004 
* Styremedlem i verdas vaksinefond, Gavi, frå juli 2006.
* President i Nordisk Råd frå 1.1.2007

## Bibliografi
* *Pengene eller livet*. Avenir Forlag (2009) ISBN 978-82-494-0076-8.

## Kjelder

* 

* *Denne artikkelen byggjer på «[[:nb:Dagfinn Høybråten|Dagfinn Høybråten]]» frå , den 2. juli 2008.*.
Ciucaș

**Ciucaș** (rumensk *Vârful Ciucaș*) er den høgaste fjelltoppen i Ciucașfjella i Dei sørlege Karpatane.

## Bakgrunnsstoff
* Alpinet
* Itinerar.ro
Ineu

**Ineu** eller **Inău** er ein fjelltopp i Rodnafjella i Romania. Fjellet har ei høgd på 2279 meter over havet.
Moldoveanu

**Moldoveanu** (rumensk *Vârful Moldoveanu*) er det høgaste fjellet i Romania og ligg i Făgărașfjella i Dei sørlege Karpatane.

Den mest nytta stien til toppen av Moldoveanu er over fjellet Viștea Mare (2527 moh.) frå Podragu, Sambata eller via Vișteadalen.

Den næraste staden er Victoria på nordsida. På sørsida kan ein nå fjellet frå Câmpulung.

## Kjelder

* *Denne artikkelen bygger på «[[:en:Moldoveanu Peak|Moldoveanu Peak]]» frå , den 2. juli 2008.*
Negoiu

**Negoiu** er eit fjell i Făgărașfjella i Dei sørlege Karpatane i Sibiu fylke i Romania med ei høgd på 2535 meter over havet. Han er den nest høgaste fjelltoppen i Romania etter Moldoveanu (2544 moh.).

## Kjelder

* *Denne artikkelen bygger på «[[:en:Negoiu Peak|Negoiu Peak]]» frå , den 2. juli 2008.*
Parângu Mare

**Vârful Parângu Mare** er ein fjelltopp i Parângfjella i Romania med ei høgd på 2519 meter over havet. Fjella høyrer til Parânggruppa.

## Bakgrunnsstoff
* http://www.carpati.org/
* http://www.alpinet.org/

## Kjelder

* *Denne artikkelen bygger på «[[:en:Parângu Mare|Parângu Mare]]» frå , den 2. juli 2008.*
Păpușa

**Păpușa** er eit fjell i Retezatfjella i Romania og ein del av Dei sørlege Karpatane. Det har ei høgd på 2508 meter over havet. Ein annan fjelltopp i massivet er Peleaga.

## Kjelder

* *Denne artikkelen bygger på «[[:en:Păpuşa|Păpuşa]]» frå , den 2. juli 2008.* 

## Bakgrunnsstoff
* Offisiell side for Retezatfjella
Det transilvanske platået

**Det transilvanske platået** (rumensk *Podişul Transilvaniei*) er eit platå sentralt i Romania, nesten heilt omringa av Dei austlege, sørlege og rumenske vestlege delane av Karpatane. Det transilvanske platået, Karpatane og låglandet i Vest-Romania er prega av eit kontinentalt klima og temperaturane varierer mykje i løpet av året med varme somrar og kalde vintrar. Store skogar dekkjer delar av platået og fjella omkring. Fjella varierer frå høgder mellom 1000 til 2000 meter med toppar over 2500 meter.

## Bakgrunnsstoff
* http://archive.soschildrensvillages.org.uk/sponsor-child/country_information_on_romania.html 
* http://www.globalvolunteers.org/1main/romania/romaniageography.htm

## Kjelder

* *Denne artikkelen bygger på «[[:en:Transylvanian Plateau|Transylvanian Plateau]]» frå , den 2. juli 2008.*
Sudettyskarar

**Sudettyskarar** er ei nemning på tyskarane (over 3 millionar) som busette seg i Sudetenland i løpet av 1100- og 1200-talet. Området var lenge ein del av Austerrike, før det blei innlemma i Tsjekkoslovakia i 1918. Området høyrte til Tyskland frå 1938 til 1945. Mesteparten av sudettyskarane vart utvist frå Tsjekkoslovakia etter den andre verdskrigen.

## Kjelder
*Studia: moderne kunnskap for alle. S-Å.* Bertmark Norge AS, 2002 (3. rev. utg) ISBN 82-7624-068-2
Tâmpa

**Tâmpa** (tysk *Zinne* eller *Kapellenberg*; ungarsk *Cenk*; latinsk *Mons Cinum*) er eit fjell og ein del av Postăvarumassivet i den sørlege delen av Dei austlege Karpatane i Romania. Fjellet omkransar nesten heilt byen Brașov. Det har ei høgd på 960 meter over havet, nesten 400 meter over byen. 

Fjellet består nesten berre av kalksteinsformasjonar. 

Det meste av fjellet (1,5 km²) er erklært naturreservat på grunn av sjeldne dyr (bjørn, fuglar, sommarfuglar &ndash; 35 % av sommarfuglartane i landet) og planter (ein sjeldan variant av blåveis). Det går fleire turstiar til toppen og ein bilveg. Ei kabelvogn går frå hytta og restauranten Casa Pădurarului ved foten av fjellet til Restaurantul Panoramic på toppen. Frå toppen er det flott utsyn over byten og på klåre dagar kan ein sjå heile Burzenland.

## Plante- og dyreliv

### Planter

### Dyr

## Galleri

Fil:Brasov_at_Night_-_Panorama.jpg|Tâmpa om kvelden. 
Fil:Brasov_at_Night_-_Panorama2.jpg|Tâmpa om kvelden. 
Fil:Tampalumina1.jpg|Tâmpa ein tidleg sommarmorgon
Fil:Tâmpa, Brașov, Romania (winter view).jpg|Tâmpa om vinteren
Fil:Tampalumina2.jpg|Tâmpa om sommaren
Fil:Brasov.gif|Brașov sett frå toppen av Tâmpa


## Kjelder

* *Denne artikkelen bygger på «[[:en:Tâmpa, Brașov|Tâmpa, Brașov]]» frå , den 3. juli 2008.* 

## Bakgrunnsstoff
Peleaga

**Peleaga** er den høgaste fjelltoppen i Retezatfjella i Romania og ein del av Dei sørlege Karpatane. Fjellet har ei høgd på 2509 meter over havet og er av dei høgaste i Romania. Andre toppar i massivet er Păpușa (Varful Păpușa) og Retezat (Vârful Retezat).

## Bakgrunnsstoff
* Kart over Retezat
Scarlett Johansson

**Scarlett Johansson** () er ein amerikansk filmskodespelar. Ho blei internasjonalt gjennom rolla si i *Hestehviskeren* frå 1998. Kritikarroste opptredenar i *Ghost World*, *Lost in Translation* og *Pike med perleøredobb*, dei to siste med nominasjonar til Golden Globe-prisar gjorde Johansson til ein av dei mest ettertrakta skodespelarane i Hollywood.
Dei transilvanske fjella

**Dei transilvanske fjella** er det generelle namnet på fjella som ligg rundt alle fire sider av Det transilvanske platået i Transilvania i Romania og dannar den sørlege og søraustlege delen av Karpatane. Fjella fungerer som ein mektig, naturleg festning mot dei omliggande områda og vaktar tilkomsten frå Den store ungarske sletta i vest. 

Den sørlege delen av Dei transilvanske fjella består av Dei transilvanske Alpane og er dei høgaste og lengste fjella i området. Dei stig til opp mot 2500 meter over havet. 

## Kjelder

* *Denne artikkelen bygger på «[[:en:Transylvanian Mountains|Transylvanian Mountains]]» frå , den 3. juli 2008.*
Viștea Mare

**Viștea Mare** er eit fjell i Făgărașfjella i Dei sørlege Karpatane i Braşov fylke i Romania. Med ei høgd på 2527 meter over havet er fjellet det tredje høgaste i landet. 

## Bakgrunnsstoff
* http://www.salvamontvictoria.com/ 

## Kjelder

* *Denne artikkelen bygger på «[[:en:Viştea Mare|Viştea Mare]]» frå , den 3. juli 2008.*
Vânătoarea lui Buteanu

**Vânătoarea lui Buteanu** er det åttande høgaste fjellet i Romania og det femte høgaste i Făgărașfjella etter Moldoveanu (2544 m), Negoiu (2535 m), Viștea Mare (2527 m) og Lespezi (2516 m).

## Biletgalleri


Fil:Fagarasi.jpg|Făgărașfjella
Fil:From_Buteanu.jpg|Frå toppen av fjellet


## Sjå òg
* Fjell i Romania

## Kjelder

* *Denne artikkelen bygger på «[[:en:Vânătoarea lui Buteanu|Vânătoarea lui Buteanu]]» frå , den 3. juli 2008.*